text: Taxa-chauffør kørte på hash
  15 december 2013 kl. 09.12
  En 42-årig taxa-chauffør fra Vejen blev natten til søndag standset i Kolding midtby, hvor en politipatrulje fattede mistanke til at han var påvirket af hash og der blev desuden fundet 2,66 gram hash i taxaen.
  Taxaen blev stoppet kl. 02,45 - og den 42-årige kan nu vente en sanktion for besiddelse af hashen.
  - Han må nok også se sig om efter nyt arbejde, da kørsel med spor af hash i blodet helt automatisk betyder, at han mister sit kørekort, siger vagtchef Martin Rasmussen, Syd- og Sønderjyllands Politi til TV SYD.
  Straffen for at køre med narkotika eller ulovlig medicin i blodet svarer til straffen for at køre med 1,2 promille. Dvs. at første gang får man frakendt kørekortet ubetinget i tre år og får en bøde.
  Se regler om narkokørsel her:
  